ການນຳພັກ, ລັດເຂົ້າຄຳນັບສຸສານປະທານໂຮ່ຈິມິນ ເນື່ອງໃນໂອກາດ ວັນຄ້າຍວັນເກີດ 125 ປີຂອງເພີ່ນ
ການນຳພັກ, ລັດເຂົ້າຄຳນັບສຸສານປະທານໂຮ່ຈິມິນ
ເນື່ອງໃນໂອກາດວັນຄ້າຍວັນເກີດ 125 ປີຂອງເພີ່ນ
(ພາບ: TTXVN)
ຕອນເຊົ້າວັນທີ 18/05, ຄະນະຜຸູ້ແທນຄະນະບໍລິຫານງານສູນກາງພັກ, ປະທານປະເທດ, ລັດຖະບານ, ສະພາແຫ່ງຊາດ, ຄະນະກຳມະການສູນກາງແນວໂຮມປະເທດຊາດຫວຽດນາມ ໄດ້ວາງພວງມາລາ, ເຂົ້າຄຳນັບອາໄລຫາປະທານໂຮ່ຈິນິນ ເນື່ອງໃນໂອກາດວັນຄ້າຍວັນເກີດ 125 ປີຂອງເພີ່ນ (19/05/1890 – 19/05/2015). ເຂົ້າຮ່ວມພິທີອາໄລຫາມີ ທ່ານເລຂາທິການໃຫຍ່ ຫງວຽນຟູຈ້ອງ, ທ່ານປະທານປະເທດ ເຈືອງເຕີນຊາງ, ທ່ານນາຍົກລັດຖະມົນຕີ ຫງວຽນເຕີນຢຸງ, ທ່ານປະທານສະພາແຫ່ງຊາດ ຫງວຽນຊິ່ງຮຸ່ງ; ທ່ານປະທານຄະນະກຳມະການສູນກາງແນວໂຮມປະເທດຊາດຫວຽດນາມ ຫງວຽນທ້ຽນເຍີນ. ທ່ານອະດີດເລຂາທິການໃຫຍ່ ນົງດຶກແມ້ງ ແລະ ເລຂາຟຽວ, ອະດີດປະທານປະເທດ ເຈີນດຶກເລືອງ ແລະ ບັນດາອະດີດການນຳພັກ, ລັດ, ບັນດານັກປະຕິວັດອາວຸໂສ ແລະ ການນຳກະຊວງ, ຄະນະ, ຂະແໜງການ, ອົງການຈັດຕັ້ງຂັ້ນສູນກາງ ພ້ອມກັນເຂົ້າຮ່ວມ. ທີ່ພິທີອາໄລຫາ, ບັນດາການນຳພັກລັດ ໄດ້ສະແດງຄວາມເຄົາລົບນັບຖື ແລະ ຮູ້ບຸນຄຸນຕໍ່ປະທານໂຮ່ຈິມິນ, ຜູ້ທີ່ໄດ້ກໍ່ຕັ້ງ ແລະ ຝຶກຝົນຫຼໍ່ຫຼອມພັກກອມມູນິດຫວຽດນາມ ກໍ່ຄືການປະກອບເຫຮື່ອແຮງຂອງເພີ່ມທີ່ມີຕໍ່ພາລະກິດປະຕິວັດຂອງພັກ ແລະ ຊາດຫວຽດນາມ.
ຕໍ່ຈາກນັ້ນ, ຄະນະຜູ້ແທນໄດ້ວາງພວງມາລາ ແລະ ອາໄລຫາບັນດານັກຮົບທີ່ເສຍສະຫຼະຊີວິດເພື່ອຊາດຢູ່ເຂດອະນຸສາວະລີບັນດານັກຮົບທີ່ເສຍສະຫຼະຊີວິດເພື່ອຊາດ.
ຕອນເຊົ້າວັນດຽວກັນ, ບັນດາຄະນະຄື: ຄະນະພັກການເມືອງສູນກາງ ແລະ ກະຊວງປ້ອງກັນປະເທດ, ຄະນະພັກຕຳຫຼວດສູນກາງ ແລະ ກະຊວງຕຳຫຼວດ, ນະຄອນຮ່າໂນ້ຍ… ໄດ້ມາວາງພວມມາລາ, ເຂົ້າຄຳນັບອາໄລຫາປະທານໂຮ່ຈິມິນ, ວາງພວງມາລາຢູ່ເຂດອະນຸສາວະລີບັນດານັກຮົບທີ່ເສຍສະຫຼະຊີວິດເພື່ອຊາດ.
(ແຫຼ່ງຄັດຈາກ VOV)